b'\n_START_ARTICLE_\nNet Timen\n_START_PARAGRAPH_\nNet Timen var et website med e-l\xc3\xa6ring om informationss\xc3\xb8gning p\xc3\xa5 nettet. Net Timen kunne frit bruges af alle fra en pc med internetopkobling. Net Timen brugtes ogs\xc3\xa5 i bibliotekernes internetundervisning.\n_START_SECTION_\nModuler\n_START_PARAGRAPH_\nNet Timen indeholdt modulerne: "Net Timen om Forbrug", Daglignettet, Supers\xc3\xb8geren og bibliotek overalt. Modulerne blev opdateret to gange \xc3\xa5rligt. Alle moduler var casebaserede og tog afs\xc3\xa6t i helt almindelige sp\xc3\xb8rgsm\xc3\xa5l, der kunne findes svar til p\xc3\xa5 nettet. Projektet var finansieret af Biblioteksstyrelsen og udviklet af Helsing\xc3\xb8r Kommunes Biblioteker.\n_START_SECTION_\nNet Timen om Forbrug\n_START_PARAGRAPH_\nNet Timen om Forbrug var et gratis e-l\xc3\xa6ringskursus i at finde forbrugerinformation p\xc3\xa5 nettet. Du hj\xc3\xa6lper familien Hansen med at finde svar p\xc3\xa5 deres forbrugersp\xc3\xb8rgsm\xc3\xa5l som f.eks.: Kan jeg fortryde k\xc3\xb8bet af en ny sofa? Kan jeg stole p\xc3\xa5 en netbutik? Hvad koster en mobiltelefon? Og hvad kan jeg kr\xc3\xa6ve af en cykelhjelm?'